Diari Oficial de la Generalitat Valenciana


Sumari del DOGV 5267, del 26-05-2006 (2006/6061)

RESOLUCIÓ de 18 de maig de 2006, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea, Eurocursos 2006.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5267

Data del DOGV
:   26-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6061


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 18 de maig de 2006, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea, Eurocursos 2006. [2006/X6061]  
Per Ordre de 14 de desembre de 2005, de la Conselleria de Benestar Social (DOGV núm. 5.164, de 28 de desembre de 2005), es van convocar les bases per a la concessió de beques per a la realització de cursos d'idiomes en països de la Unió Europea durant els mesos de juliol i agost del 2006.  
Després de la valoració i puntuació de les sol·licituds presentades, d'acord amb els criteris establits en la base setena de l'ordre de convocatòria, a proposta de la Comissió Avaluadora establida en la base vuitena de la mateixa convocatòria i fent ús de les facultats que em confereix l'article 7 de la Llei de la Generalitat Valenciana 4/1989, de 26 de juny, resolc:  
Primer  
Adjudicar, als sol·licitants relacionats en l'annex I, les beques per a l'estudi dels idiomes anglès i francès, en les dates i països que s'indica. Els adjudicataris hauran de complir dins del termini i la forma escaient tot el que estableix l'annex V.  
Segon   
Aprovar les llistes d'espera que es relacionen en l'annex II d'acord amb el que estableix l'ordre de convocatòria. La gestió de les llistes d'espera es realitzarà segons s'especifica en l'annex V.  
Tercer   
Desestimar les sol·licituds relacionades en l'annex III, pels motius que s'indica.  
Quart  
Tenir per desistides de la seua petició a les persones relacionades en l'annex IV, al no haver esmenat dins del termini i la forma escaient la falta de documentació o acreditació de requisits, i en conseqüència, procedir a l'arxiu de la seua sol·licitud.  
Cinquè   
Aprovar el procediment per al compliment de les obligacions de les persones adjudicatàries i el funcionament de la llista d'espera segons s'especifica en l'annex V.  
Contra la present resolució, que posa fi a la via administrativa, podrà interposar-se potestativament recurs de reposició davant el director general de l'Institut Valencià de la Joventut, en el termini d'un mes comptat a partir de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació i com preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciós Administrativa. Tot això sense perjuí que els interessats puguen interposar qualsevol altre recurs que estimen oportú.  
València, 18 de maig de 2006.. El director general: Marcos Alós Cia.